
Az újjászületés aspektusai a kortárs képzőművészetben

Kulcsszavak: újjászületés; jóllét; kortárs; képzőművészet; életszimbólumok
A szakdolgozatom az újjászületés, születés tematikát dolgozza fel az egyén jóllétével foglalkozó elméleti háttérre alapozva, melyben többek között az egyén szükségletét, lehetőségeinek kibontakoztatását és személyiségének fejlődését vizsgálom.
A kutatás célja a pszichikai entrópia feloldása olyan művészettörténeti vonatkozásban fontos életszimbólumok beemelésével, mint a tojás, az alma és a gyökérzet. Ezeken a szimbólumokon keresztül mutatom be a különböző elméleteket, valamint a motívumokhoz kapcsolódó kortárs képzőművészek alkotásait, amelyeket elemzek és megállapítom, hogy a kortárs képzőművészet kiemelt alkotói és szimbólumai összeköthetők bizonyos pszichológiai elméletekkel. 
A szimbólumok és a műalkotások vizsgálata azt eredményezte, hogy rájöjjünk, hogy ezek ugyan egyéni megoldások, de mégis kollektív szinten is érvényesek lehetnek.



